Primaarse tähtsusega on FtsZ, mida on 5000 kuni 20000 molekuli raku kohta. Molekulid agregeeruvad ning kogunevad raku pooldumissaiti, moodustades tsütoplasmaatilise membraani sisepinnale ringi, mis on signaaliks tsütokineesile ja septumi moodustumisele. FtsZ on GTP-aasse aktiivsusega ja sisaldab eukarüootsetele tubuliinidele kõrgelt konserveerunud järjestusega GGGTGSG sarnanevat järjestust GGGTGT. Mutatsioonide teke sellesse regiooni viib valgu aktiivsuse kadumisele. Arvatakse, et eukarüootne tubuliin on evolutsioneerunud FtsZ-ist.